EkBass/fiwiki-20250220-pages-articles huggingface dataset:
Iowa (albumi)

Iowa on Slipknotin studioalbumi, joka julkaistiin vuonna 2001 Roadrunner Recordsin kautta. Albumin nimi viittaa Yhdysvaltain osavaltioon Iowa. Albumin sanoitukset käsittelevät teemoja kuten ihmisvihaa, solipsismia, inhoa, vihaa, tyytymättömyyttä, psykoosia ja hylkäämistä.NME.com == Kappaleet == ==Kokoonpano== * #0 Sid Wilson - DJ * #1 Joey Jordison - rummut * #2 Paul Gray - basso * #3 Chris Fehn - lyömäsoittimet ja taustalaulu * #4 James Root - kitara * #5 Craig "133" Jones - samplet, kosketinsoittimet * #6 Shawn "Clown" Crahan - lyömäsoittimet ja taustalaulu * #7 Mick Thomson - kitara * #8 Corey Taylor - laulu == Arvostelut == * Metalliluola: 8½/10Slipknot – Iowa (2001) Viitattu 19.12.2022. * Soundi: Slipknot: Iowa Viitattu 19.12.2022. == Lähteet == Luokka:Vuoden 2001 albumit Luokka:Slipknotin albumit
Faial

Faial on yksi Azorien saarista. Se sijaitsee Atlantilla lähimpänä naapurisaarenaan Pico. Faialin löysi vuonna 1427 Diogo de Silves, joka nimesi sen Insula de La Ventura nos Portulanosiksi. Saari sijaitsee Azorien keskiosassa ja sen pinta-ala on 172 km². Sen korkein kohta 1 043 merenpinnasta. Faialilla asuu 14 994 ihmistä (2011). Tärkein asutuskeskus on saaren kaakkoisosassa sijaitseva Horta. Luokka:Azorit
Perintöruhtinaan palatsi

Perintöruhtinaan palatsi () on palatsimainen rakennus Tukholman Norrmalmin kaupunginosassa, Norrströmin pohjoisrannalla ja Gustav Adolfs torgin länsilaidalla. Se on ollut vuodesta 1906 lähtien Ruotsin ulkoministeriön toimipaikka. Palatsi muodostaa vastaparin aukion itälaidalla sijaitsevalle kuninkaalliselle oopperatalolle. Palatsi rakennettiin vuosina 1783–1794 kuningas Kustaa III:n sisaren prinsessa Sofia Albertinan residenssiksi. Suunnittelijana oli arkkitehti Erik Palmstedt. Koristeelliset sisätilat suunnitteli Louis Masreliez. Paikalla oli aiemmin sijainnut sotamarsalkka Lennart Torstensonin 1640-luvulla rakennuttama niin sanottu Torstensonin palatsi, josta on säilynyt Fredsgatanin puoleinen siipi uuteen rakennukseen yhdistettynä.Fredric Bedoire: Stockholms byggnader: Arkitektur och stadsbild, s. 64–65. Norstedts, Tukholma 2012. Myöhemmin talo toimi kruununperillisen pojan asuntona, eli rakennus oli tarkoitettu kruununperimysjärjestyksessä toisena olevan prinssin, josta käytettiin arvonimeä perintöruhtinas (arvfurste), asunnoksi. ==Lähteet== == Aiheesta muualla == Luokka:Norrmalm Luokka:Ruotsin hallintorakennukset Luokka:Tukholman palatsit
Tietokonejengi (televisiosarja)

Tietokonejengi-televisiosarjaa (Whiz Kids ) esitettiin Suomessa Mainos-TV:llä vuonna 1984. Ohjelma kertoi amatöörihakkereista ja -etsivistä koostuvan jengin seikkailuista. Sarjaan oli kopioitu ideoita Sotaleikit-elokuvasta. Pääosaesittäjiin kuuluivat Matthew Laborteaux, Dan O'Herlihy, Todd Porter ja Andrea Elson. ==Jaksoluettelo== ===Kausi 1=== *Osa 1: Programmed for Murder, 22.8.1984 *Osa 2: Fatal Error, 29.8.1984 *Osa 3: Deadly Access, 5.9.1984 *Osa 4: Candidate for Murder, 12.9.1984 *Osa 5: A Chip Off the Old Block, 19.9.1984 *Osa 6: Airwave Anarchy, 26.9.1984 *Osa 7: Return of the Big Rocker, 3.10.1984 *Osa 8: The Wrong Mr. Wright, 10.10.1984 *Osa 9: Red Star Rising, 17.10.1984 *Osa 10: The Network, 24.10.1984 *Osa 11: Watch Out! 31.10.1984 *Osa 12: Amen to Amen-Re, 7.11.1984 *Osa 13: Maid in the USA, 14.11.1984 *Osa 14: The Lollypop Gang Strikes Back, 21.11.1984 *Osa 15: The Sufi Project, 28.11.1984 *Osa 16: Father's Day, 5.12.1984 *Osa 17: Altaira, 12.12.1984 *Osa 18: May I Take Your Order Please? 19.12.1984 == Lähteet == * *JT Direkt - Historia Luokka:Nuortensarjat Luokka:Yhdysvaltalaiset televisiosarjat
São Jorge

São Jorge on saari Azoreilla. Sen pinta-ala on 246 km² ja väkiluku 10 500\. São Jorge löydettiin vuonna 1439.http://www.azores.gov.pt/Portal/pt/entidades/sre- drt/textoImagem/Inf_uteis+sjg.htm Se on tuliperäinen, ja aikavälillä 1580–1907 saarella sattui kuusi purkausta. Saaren korkein kohta on Pico da Esperança, 1 053 metriä merenpinnasta.http://www.destinazores.com/pt/sjorge.php Saarella havaittiin maaliskuussa 2022 viikon sisällä yli 14 000 pientä maanjärjistystä. Asiantuntijat pelkäävät, että järistykset, jotka ovat saavuttaneet 3,3 magnitudin voimakkuuden Richterin asteikolla, voivat laukaista joko voimakkaan maanjäristyksen tai tulivuorenpurkauksen ensimmäistä kertaa vuoden 1808 jälkeen. São Jorge jakautuu hallinnollisesti kahteen kuntaan: Calhetaan idässä ja Velasiin lännessä. == Lähteet == Luokka:Azorit
Sek-amyyliasetaatti

Sek-amyyliasetaatin kemiallinen kaava on C7H14O2 ja rakennekaava CH3COOCH(CH3)C3H7. Sek-amyyliasetaatista käytetään myös nimityksiä 2-pentyyliasetaatti ja 1-metyylibutyyliasetaatti. Sek-amyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 130,2 g/mol, sulamispiste −148 °C, kiehumispiste 121 °C, tiheys 0,86 g/cm3, liukenee huonosti veteen, leimahduspiste 32 °C c.c., itsesyttymislämpötila 380 °C ja CAS-numero 626-38-0. 2-pentyyliasetaattia käytetään erityisesti selluloosan ja sen johdannaisten sekä painomusteiden liuottimena. Sillä on käyttöä myös tekstiilien, kuten nahan viimeistelyssä.Raj Sakamuri: Esters, Organic, Kirk-Othmer Encyclopedia of Chemical Technology, John Wiley & Sons, New York, 2003. Viitattu 25.04.2013 == Katso myös == *n-amyyliasetaatti *Isoamyyliasetaatti == Lähteet == == Aiheesta muualla == * *PubChem: 1-Methylbutyl acetate Luokka:Asetaatit
Daltonin veljekset (elokuva)

Daltonin veljekset on vuonna 2004 ensi-iltansa saanut toimintakomediaelokuva. Elokuva perustuu Morrisin Lucky Luke -sarjakuviin. Elokuva ei ole animaatio. == Juoni == Seikkailu saa alkunsa, kun epäonninen veljesnelikko päättää olla Daltonin muorille mieliksi ja vaihtaa ruokakauppojen putsailun kunnon pankkiryöstöön. Parantaakseen kertoimiaan veljekset lähtevät tavoittelemaan meksikolaisen bandiitti El Tarlon taikasombreroa, joka suojelee omistajaansa. Mutta rosvon elämä villissä lännessä ei ole helppoa, varsinkaan kun Lucky Luke ja hänen uskolliset kumppaninsa Jolly Jumper ja Rantanplan seuraavat heitä. == Rooleissa == Luokka:Ranskalaiset lännenelokuvat Luokka:Vuoden 2004 ranskalaiset elokuvat Luokka:Toimintakomediat Luokka:Lucky Luke Luokka:Sarjakuviin pohjautuvat elokuvat
European Hockey League

European Hockey League oli turnaus, jota pelattiin Euroopan seurajoukkueiden välillä neljä kautta. Sen aiempi vastine oli Euroopan Cup. Suomesta EHL- liigaan pääsi aina kolme edellisen vuoden mitalijoukkuetta. Poikkeuksena viimeinen turnaus, jossa ainoastaan kaksi suomalaisjoukkuetta osallistui kilpailuun. ==Loppuottelut== Kausi Mestari Hopeaa Tulos Paikka Pronssia 1996–1997 TPS Moskovan Dynamo 5–2 Turku, Suomi Petra Vsetin 1997–1998 VEU Feldkirch Moskovan Dynamo 5–3 Feldkirch, Itävalta Västra Frölunda 1998–1999 Metallurg Magnitogorsk Moskovan Dynamo 2–1 Moskova, Venäjä Eisbären Berlin 1999–2000 Metallurg Magnitogorsk Sparta Praha 2–0 Lugano, Sveitsi TPS ==Suomalaisjoukkueet EHL:ssä== Kausi Seura Sijoitus 1996–1997 TPS Mestari Jokerit Puolivälierät Lukko Alkulohkonsa 3. 1997–1998 TPS Alkulohkonsa 4. Jokerit Alkulohkonsa 2. HPK Puolivälierät 1998–1999 Jokerit Neljännesvälierät HIFK Semifinaali-lohkonsa 3. Ilves Neljäs 1999–2000 HIFK Puolivälierät TPS Pronssia Luokka:Jääkiekkokilpailut
Isoamyyliasetaatti

Isoamyyliasetaatin kemiallinen kaava on C7H14O2 ja rakennekaava CH3COO(CH2)2CH(CH3)2. Isoamyyliasetaatista käytetään myös nimityksiä isopentyyliasetaatti ja 3-metyylibutyyliasetaatti. Isoamyyliasetaatti on normaaliolosuhteissa olomuodoltaan väritön neste, jolla on tunnusomainen voimakas banaaninomainen tuoksu. Tämän vuoksi aineesta käytetään joissain yhteyksissä myös nimeä banaaniöljy. Isoamyyliasetaatin moolimassa on 130,2 g/mol, sulamispiste − 79 °C, kiehumispiste 142 °C,tiheys 0,87 g/cm3, liukoisuus veteen 20 °C:n lämpötilassa 0,2 g/100 ml, leimahduspiste 25 °C (c.c.), itsesyttymislämpötila 360 °C ja CAS-numero 123-92-2. Isoamyyliasetaatti on eräs hunajamehiläisen käyttämistä kemiallisen viestinnän hälytysferomoneista. Yhdistettä esiintyy myös kukkien tuoksuissa ja semiokemikaalina useiden eliöiden viestinnässä. Isoamyyliasetaattia käytetään hajusteissa sen hyvän banaaninkaltaisen tuoksunsa kautta. Lisäksi sitä käytetään liuottimena orgaanisissa synteeseissä ja penisilliinien valmistuksessa liuottimena uutoissa ja valokuvien kehityksessä.Raj Sakamuri: Esters, Organic, Kirk-Othmer Encyclopedia of Chemical Technology, John Wiley & Sons, New York, 2003. Viitattu 22.04.2013Karl-Georg Fahlbusch, Franz-Josef Hammerschmidt, Johannes Panten, Wilhelm Pickenhagen, Dietmar Schatkowski, Kurt Bauer, Dorothea Garbe & Horst Surburg:Flavors and Fragrances, Ullmann's Encyclopedia of Industrial Chemistry, John Wiley & Sons, New York, 2003. Viitattu 22.04.2013 Isoamyyliasetaatti valmistetaan Fischerin happokatalysoidun esteröintireaktion avulla isoamyylialkoholin ja etikkahapon välisellä reaktiolla. == Katso myös == *n-amyyliasetaatti *sek-amyyliasetaatti ==Lähteet== == Aiheesta muualla == * *Isopentyyliasetaatti *PubChem: Isoamyl acetate *Human Metabolome Database (HMDB): Isopentyl acetate *Food Component Database (FooDB): Isopentyl acetate *Kyoto Encyclopedia of Genes and Genomes (KEGG): Isoamyl acetate *ChemBlink: Isoamyl acetate *Pherobase: Floral Compound - isopentyl acetate *Pherobase: Semiochemical - isopentyl acetate *Mehiläiset (pdf) Luokka:Asetaatit
Santa Maria (saari)

Santa Maria on saari Azoreilla. Se on Azorien eteläisin ja kolmanneksi pienin saari. http://www.azores-islands.info/uk/places/santa-maria/santa-maria.html Diogo Silves löysi Santa Marian 1427. http://www.destinazores.com/smaria.php Saaren pinta-ala on 97,18 km² ja väkiluku kuudentuhannen paikkeilla. Santa Marialla on yksi kunta, Vila do Porto. == Lähteet == ==Aiheesta muualla== Luokka:Azorit
Alfaetyylitryptamiini

Alfaetyylitryptamiini, tunnettu myös nimillä α-etyylitryptamiini, α-ET ja AET, on psykoaktiivinen, tryptamiineihin kuuluva kemikaali. Sitä myytiin alun perin masennuslääkkeenä Upjohnin valmistamana Monase-valmisteena 1960-luvulla.https://www.google.com/patents/US3296072 Se vedettiin kuitenkin markkinoilta haitallisten sivuvaikutusten vuoksi. Rakenteellisesti se muistuttaa alfametyylitryptamiinia, mutta lääketieteellisiltä vaikutuksiltaan se on hyvin erilainen. α-ET ei ole hallusinogeeninen huume. Sen vaikutukset muistuttavat enemmän MDMA:n vaikutuksia. Yhdysvalloissa se joutui kiellettyjen aineiden listalle vuonna 1993, ja sitä esiintyi jonkin verran pienemmässä mittakaavassa muuntohuumeena 1980-luvulla. == Annostus ja vaikutusten kesto == Erowid-sivun mukaan tyypillinen annos on 100–160 mg suun kautta ja vaikutusaika 4–6 tuntia. TiHKAL-kirjan mukaan annostus on 100–150 mg suun kautta ja kesto 6–8 tuntia. == Katso myös == * 2C * NBOMe * Psykedeeliset fenetyyliamiinit * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * Erowid-portaali * TiHKAL-kirja osoitteessa Erowid * isomerdesign.com * DrugBank: Etryptamine Luokka:Psykedeeliset tryptamiinit Luokka:Empatogeenit Luokka:Piristeet
Mianne Bagger

right|thumb|Mianne Bagger. Mianne Bagger (s. 25. joulukuuta 1966 Kööpenhamina, Tanska) on Australiaa edustava golfammattilainen. Hän pelaa naisten sarjassa, mutta on alun perin sukupuoleltaan mies. Hänelle tehtiin sukupuolenkorjausleikkaus vuonna 1995. Bagger aloitti golfin peluun vuonna 1974. Hän muutti vuonna 1979 Australiaan, missä voitti miesten sarjassa Etelä- Australian amatöörimestaruuden kolmesti. Ammattilaisena hän on pelannut vuodesta 2003 ja sai luvan osallistua naisten kilpailuihin vuonna 2004, mistä lähtien hän on kiertänyt Ladies European Touria ja Ruotsin Telia Touria. ==Lähteet== * http://www.miannegolf.com/bio.htm * SLU: KOK teki päätöksen liittyen urheilijoiden sukupuolenvaihdoksiin ==Aiheesta muualla== * Baggerin kotisivu * Profiili LET:n sivuilla Luokka:Australialaiset golfaajat Luokka:Vuonna 1966 syntyneet Luokka:Elävät henkilöt
Niipperi

Niipperi () on pientalovaltainen kaupunginosa Espoossa. Se sijaitsee Kehä III:n varrella ja sen läheisyydessä sijaitsevat Juvanmalmin ja Koskelon teollisuusalueet.https://kartat.espoo.fi/IMS/fi/Mobile Niipperissä on etupäässä omakoti- ja rivitaloja ja se on erityisesti lapsiperheiden suosiossa.https://www.espoonasunnot.fi/alueet/niipperi Niipperin asukasmäärä on tasaisesti noussut 1980-luvun alkupuolelta lähtien. Niipperin alueella toimii Vanhankartanon omakotiyhdistyshttps://www.voky.fi/ sekä Pohjois-Espoon asukasfoorumi.http://www.ekyl.fi/asukasfoorumit/pohjois-espoon-asukasfoorumi/ Niipperin historiaan kuuluu 1600-luvulla muodostettu Juvan kartano. == Nimi == Niipperin nimen taustalla on Gammelgårdin kylässä sijainneen viljelyksen nimi. Nimen vanhoja kirjoitusasuja ovat Nijttuperckio (1700) ja Nitperks äng (1774). Alun perin suomenkielinen nimi on ollut Niittyperkiö, mutta ruotsinkielessä sana on muokkautunut muotoon Nipert. Suomenkielinen mukaelma Niipperi on yleistynyt käyttöön 1930-luvulla ja vuonna 1982 siitä tuli kaupunginosan nimi. == Historia == 1960-luvulla Espoon kauppala tehosti maanhankintaa ja osti muun muassa Juvan kartanon metsäalueet. Niipperin eteläpuolella kulkeva Kehä III rakentui vaiheittain vuosina 1963–1968. Väylä linjattiin kulkemaan Jorvaksesta Pitkäjärven pohjoispuolen kautta Vantaalle. Kaupunkirakentaminen keskitettiin varhaisessa vaiheessa Kehä III:n eteläpuolelle. == Väestö == === Väkiluvun kehitys === == Palvelut == Niipperissä on kaksi koulua sekä useita päiväkoteja. Niipperin koulu sai uuden koulurakennuksen vuonna 2017.https://www.hs.fi/kaupunki/art-2000005341938.html Niipperin lähikauppa K-Extra Terho Lammi lopetti toimintansa maaliskuussa 2012, jolloin Juvankartanon S-Market avattiin Juvankartanontien ja Juvan teollisuuskadun risteykseen.https://www.epressi.com/tiedotteet/kauppa/uusi-s-market- juvankartano-avataan-29.3..html Kesko avasi uuden K-Supermarketin Niipperintien ja Juvankartanontien risteykseen keväällä 2016.https://www.k-kauppiasliitto.fi/kauppiasuutiset/paakaupunkiseudulle- nelja-uutta-k-ruokakauppaa/ K-Supermarket Niipperin yhteydessä on posti, parturi, kukkakauppa sekä Pizza Hut -ravintola. Niipperin pinta-alasta suuri osa kuuluu Espoo Ringside Golf -kentälle. Golfkentän yhteydessä on ravintola ja terassi. https://ringsidegolf.fi/ Noin neljän kilometrin päässä Kalajärvellä sijaitsee muun muassa terveyskeskus, apteekki, kirjasto, kuntosali, kaksi pizzeriaa ja kappeli. Juvanmalmin teollisuusalueella on paljon palveluita, kuten lihakauppa, parturi, pizzeria, grilli ja ravintola. Koskelon teollisuusalueella on muun muassa kuntosali Fressi ja rautakauppa Byggmax. == Kulkuyhteydet == Niipperin kautta kulkee useita Espoon sisäisiä ja seutuliikenteen bussilinjoja: Espoon sisäiset linjat * 236(V) Serena–Leppävaara * 239 Kalajärvi–Leppävaara * 582(V) Kalajärvi–Espoon keskus * 349 Lepsämänjoki–Nemlahti Seutuliikenne * 566 Martinlaakso–Espoon keskus * 583(K) Perusmäki-Aviapolis * 584(T) Kalajärvi-Aviapolis Yöliikenne * 436N Kalajärvi–Elielinaukio == Lähteet == == Aiheesta muualla== * Vanhankartanon omakotiyhdistys *
Reuman sairaala

Reuman sairaala (myös Heinolan reumasairaala) oli vuosina 1946–2010 Heinolassa toiminut tuki- ja liikuntaelimistön sairauksiin erikoistunut Reumasäätiön ylläpitämä sairaala. Sen johtavana ylilääkärinä toimi Eero Belt. Sairaalan rakennukset sijaitsevat Rainion asuinalueen vieressä. Sairaalassa toimi myös sairaalakoulu, jossa lapset ja nuoret voivat opiskella hoitojaksojen aikana. Sairaala hakeutui konkurssiin 18. maaliskuuta 2010. 1950-luvun modernin sairaalarakentamisen ihanteita kuvastava Heinolan reumasairaala on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä.Viitattu 22.11.2015. Nykyisin sairaalan 24 000 neliömetrin kokoisissa toimitiloissa toimii hyvinvointi- ja osaamiskeskus Valolinna. == Lähteet == == Aiheesta muualla == * * * * Luokka:Heinolan sairaalat Luokka:Reumatologia Luokka:Valtakunnallisesti merkittävät rakennetut kulttuuriympäristöt Suomessa
Fukuchiyama

Fukuchiyama () on Japanin kaupunki Honshūn saarella Kansain alueella Kioton prefektuurissa. Se sijaitsee sisämaassa prefektuurin pohjoisosan vuoristoalueella Yurajoen varrella. Fukuchiyamassa on 79 206 asukasta (vuonna 2017) ja sen pinta-ala on 552,54 neliökilometriä. == Historia == Fukuchiyaman linnan rakennustyöt aloitettiin 1580, kun aiemmin aluetta hallinnut Yokoyaman linna oli levottomuuksissa valloitettu ja hävitetty. Vuodesta 1600 lähtien silloisen Amadan aluetta hallitsi Fukuchiyaman daimiokunta. 1800-luvun lopulla Amadan keskustaajama-aluetta alettiin nimittää Fukuchiyamaksi. Kaupunkioikeudet Fukuchiyama sai vuonna 1937, toisena Kioton prefektuurissa. Vuoden 2006 alussa Fukuchiyama liittyi Ōen, Miwan ja Yakunon kuntien kanssa uudeksi Fukuchiyamaksi. == Talous == Fukuchiyaman ympäristö on maatalousvaltaista aluetta, jonka jokilaaksoissa viljellään riisiä, vihanneksia ja hedelmiä. Kaupunki on kasvanut alueensa kaupalliseksi keskukseksi. Osakan alueelle johtavan Maizuru–Wakasa-moottoritien valmistumisen myötä teollisuuslaitokset ovat saaneet paremmat toimintaedellytykset, ja niiden määrä on alkanut kasvaa. == Nähtävyydet == === Fukuchiyaman linna === Aiemmin Yokoyaman linnana tunnetun keskiaikaisen linnoituksen rakensi Mitsuhide Akechi uudestaan 1500-luvulla. Tuolloin se myös nimettiin uudelleen Fukuchiyaman linnaksi. Linna on viimeisimmän kerran rakennettu uudelleen vuonna 1986, ja nykyään se toimii museona. === Ōevuori === Ōevuorella sijaitsee retkeilypuisto ja laskettelurinne. Vuoreen liittyy uskomuksia ja tarinoita vuoren haltijoista. Niitä esittävät patsaat vartioivat vuorelle johtavia teitä. Vuoren korkeus on 833 m. == Liikenne == Fukuchiyama on Kitakinkin eli pohjoisen Kansain alueen liikenteellinen solmukohta. === Rautatieyhteydet === thumb|250px|Fukuchiyaman rautatieasema Fukuchiyama on tärkeä rautateiden risteysasema. JR Nishi-Nihon -yhtiön San’in-päälinja yhdistää Kioton ja Fukuchiyaman, josta linja jatkuu edelleen Tottoriin ja aina Shimonosekiin saakka. Fukuchiyama-linja yhdistää Osakan ja Fukuchiyaman. Miyafuku-linja johtaa Miyazuun palvellen erityisesti lomamatkailun tarpeita. Fukuchiyama toimii pääteasemana vielä viidennellekin suunnalle, eli naapurikaupungista Ayabesta risteävälle Maizuru-linjalle. Kaupungin alueen muut asemat ovat San’in-päälinjalla Ishihara, Kamigawakuchi, Shimoyakuno ja Kamiyakuno. Miyafuku-linjalla on lisäksi yhdeksän pientä asemaa. === Maantieyhteydet === Fukuchiyaman kautta kulkee Maizuru–Wakasa-moottoritie, joka johtaa Osakan seudulle. Valtakunnallisista tärkeistä maantiereiteistä kaupungissa kohtaavat valtatiet numero 9 ja 176. == Lähteet == == Aiheesta muualla == *Kaupungin internetsivut Luokka:Fukuchiyama
Pitsiturnaus

Pitsiturnaus on Raumalla perinteisesti Pitsiviikon aikana järjestetty jääkiekkoturnaus. Turnausta on pelattu vuodesta 1993 lähtien, joten vuonna 2023 turnaus pelattiin 30. kerran. Turnaus järjestetään Äijänsuon jäähallissa. Turnaukseen ovat perinteisesti osallistuneet ainakin Rauman Lukko, Porin Ässät ja Turun Palloseura. Useimmin turnauksen on voittanut Lukko, kahdeksan kertaa. Ensimmäinen ulkomaalaisjoukkue turnauksessa oli venäläinen VVS Samara vuonna 1999. Ainut ulkomaalainen voittaja on vuodelta 2002, jolloin venäläinen PHK TsSKA Moskova voitti turnauksen. Sama joukkue osallistui turnaukseen myös vuonna 2003, jolloin Lukko oli finaalissa parempi. Moskovalaisjoukkuetta valmensi molempina vuosina Vasili Tihonov, joka muistetaan suomalaisista kiekkokaukaloista Porin Ässien ja Lukon valmentajana. Erikoista pitsiturnauksessa on se, että Ässät ja Lukko on aina "arvottu" samaan lohkoon. Turnauksen peleissä on myös joskus testattu jääkiekon SM-liigaan ehdotettuja sääntöuudistuksia, kuten suurempia maaleja. Vuonna 2006 turnausta ei pelattu halliremontin takia, mutta tuolloin pelattiin Äijänsuon avajaisturnaus, jossa HC Pardubice voitti Ässät finaalissa 7–3. Lukko tuli kolmanneksi voitettuaan sijoitusottelussa Bluesin 5–4. Vuodesta 2010 lähtien turnaus on järjestetty Pitsiviikon jälkeen, sillä SM-liigan sääntöuudistus kieltää harjoitusottelut heinäkuussa, jonka lopussa pitsiviikko pidetään. Nykyään Pitsiturnaus pelataan elokuun ensimmäisenä perjantaina. == Näin pelataan == Turnaukseen osallistuu kuusi joukkuetta. Joukkueet arvotaan kolmen joukkueen lohkoihin, joissa ne pelaavat kerran toisiaan vastaan. Molemmista lohkoista kaksi parasta pääsee semifinaaleihin, joiden voittajat menevät finaaliin. Peliaika alkulohkoissa ja semifinaaleissa on 2x15 min ja finaalissa 2x20 min. Pronssista ei pelata. == Turnauksen finaalit == Ajankohta Mestari Finaalivastus Tulos 23.07.1993 TPS TuTo 7–4 29.07.1994 Ässät Lukko 3–2 rl. 28.07.1995 Ässät TPS 1–0 26.07.1996 Ilves HPK 4–1 25.07.1997 Lukko Ässät 2–1 31.07.1998 Lukko KalPa 2–1 rl. 30.07.1999 Ässät Lukko 4–1 28.07.2000 Kärpät Pelicans 2–0 27.07.2001 TPS Lukko 0–0 rl. 4–1 26.07.2002 PHK TsSKA Moskova Lukko 2–0 25.07.2003 Lukko PHK TsSKA Moskova 3–2 30.07.2004 Ässät Lukko 2–1 29.07.2005 TPS KalPa 3–2 2006 Ei pelattu halliremontin takia 27.07.2007 Tappara Lukko 3–2 25.07.2008 Lukko Barys Astana 6–2 31.07.2009 TPS Ässät 3–2 vm. 06.08.2010 Lukko Ilves 4–2 05.08.2011 Pelicans Ässät 2–1 03.08.2012 Lukko Vaasan Sport 1–0 02.08.2013 Lukko Ässät 2–1 08.08.2014 Lukko Vaasan Sport 2–0 07.08.2015 Lukko Vaasan Sport 1–0 05.08.2016 TPS Lukko 4–2 04.08.2017 TPS Vaasan Sport 6–3 03.08.2018 Pelicans TPS 2–0 02.08.2019 Pelicans Ässät 4–1 07.08.2020 Lukko Sport 2–1 vl. 06.08.2021 SaiPa Lukko 4–2 05.08.2022 Ässät TPS 1–0 04.08.2023 Lukko Ässät 2–1 02.08.2024 SaiPa TPS 4-2 == Katso myös == * Vaasa Cup * Viking Cup (jääkiekko) * Bauer Turnaus == Lähteet == == Aiheesta muualla == * Jatkoaika.comin selostus Pitsiturnauksesta 2012 Luokka:Jääkiekkokilpailut Luokka:Rauman urheilutapahtumat
Belfalas

Belfalas on maakunta Gondorin rannikolla J. R. R. Tolkienin luomassa Keski- Maan fantasiamaailmassa. Belfalasia hallitsevat Gondorin alaisuudessa Dol Amrothin suuriruhtinaat, Tarun sormusten herrasta tapahtumien aikaan Imrahil, kahdeskymmenestoinen suuriruhtinas. Belfalasin lounaaseen työntyvä niemimaa sijaitsee nimeään kantavan suuren Belfalasin lahden rannalla Anduinin suistosta länteen. Niemimaan sisäosat ovat Tolkienin piirtämien karttojen mukaan vuoristoisia. Länsirannikolla sijaitsee Dol Amroth, suuriruhtinaiden kaupunki ja satama. Jossakin Belfalasia luoteessa rajaavan Morthond-joen rantamilla sijaitsee myös Lórienin haltioiden muinainen satama Edhellond, joka jäi käytöstä Kolmannen ajan toisen vuosituhannen lopulla. Luokka:Keski-Maan paikat
Aleksandr Sokurov

Aleksandr Sokurov (14. kesäkuuta 1951 Podorviha, Neuvostoliitto) on venäläinen elokuvaohjaaja. Hänen tuotannostaan löytyy lyhyitä ja pitkiä fiktioita, dokumentteja kuin myös dokumentin ja fiktion sekoituksiaHelsingin Sanomat 30.9.2000. Sokurovin tunnetuin teoskokonaisuus lienee yksilön ja vallan välistä suhdetta analysoiva tyrannitetralogia. Sen aloittanut Moolok kertoo Hitleristä ja sitä seuranneessa osassa Telets on kyse Leninistä. Kolmas osa Solntse kertoo Hirohitosta. Sarjan neljäs osa käsittelee aiemmista poiketen fiktiivistä henkilöä, sillä se pohjautuu Goethen Faustiin. Sokurovin Faust palkittiin vuonna 2011 Venetsian elokuvajuhlien Kultaisella leijonalla. Sokurovin tuotannossa erottuvat myös elegioiksi kutsutut essee-elokuvat, kuten Itäinen elegia, Venäläinen elegia, Neuvostoelegia ja Pietarilaiselegia. Hänen elokuvistaan Tikhiye stranitsy (Kuiskaavat sivut) on mukaelma Dostojevskin teoksesta Rikos ja rangaistus. Sokurovin dokumenteista Uzel (Solmu) kertoo Aleksandr Solženitsynistä. Sokurov syntyi Baikaljärven tienoilla Siperiassa. Hän alkoi opiskella Gorkin yliopistossa historiaa, mutta siirtyi sieltä Moskovan elokuvakorkeakouluun (VGIK) opiskelemaan Aleksandr Zguridin ja Andrei Tarkovskin johdolla. Tarkovski auttoi häntä saamaan työpaikan Lenfilmin studioilta. == Filmografia == Vuosi Elokuvan nimi Suomenkielinen nimi Laji Pituus Maa 1978 Odinoki golos tsheloveka Yksinäinen ihmisääni Fiktio Pitkä Neuvostoliitto 1985 I nitshego bolshe Ei mitään muuta Dokumentti Muu Neuvostoliitto 1986 Elegija - Dokumentti Lyhyt Neuvostoliitto 1987 Moskovskaja elegija Moskovan elegia Dokumentti Pitkä Neuvostoliitto 1987 Skorbnoje bestshustvije Murheellinen tunteettomuus Fiktio Pitkä Neuvostoliitto 1987 Zhertva vetshernjaja Ehtoouhri Dokumentti Lyhyt Neuvostoliitto 1988 Dni zatmenija Pimennyksen päivät Fiktio Pitkä Neuvostoliitto 1988 Marija Maria Dokumentti Lyhyt Neuvostoliitto 1989 Spasi i sohrani Pelasta ja varjele Fiktio Pitkä Neuvostoliitto 1989 Sonata dlja Gitlera Sonaatti Hitlerille Fiktio Lyhyt Neuvostoliitto 1989 Sovetskaja elegija Neuvostoelegia Dokumentti Lyhyt Neuvostoliitto 1989 Peterburgskaja elegija Pietarin elegia Dokumentti Muu Neuvostoliitto 1990 Prostaja elegija Yksinkertainen elegia Dokumentti Pitkä Neuvostoliitto 1990 Krug vtoroi Toinen piiri Fiktio Pitkä Neuvostoliitto 1992 Kamen - Fiktio Pitkä Venäjä 1993 Tihije stranitsy - Fiktio Pitkä Venäjä 1996 Mat i syn - Fiktio Pitkä Venäjä 1996 Vostotshnaja elegija Itämainen elegia Dokumentti Lyhyt Venäjä 1997 Smirennaja zhizn Nöyrä elämä - Pitkä Venäjä 1998 Uzel - Dokumentti Pitkä Venäjä 1999 Moloh Moolok Fiktio Pitkä Saksa 2000 Dolce Lempeästi Dokumentti Pitkä Venäjä 2001 Telets Härkä Fiktio Pitkä Venäjä 2001 Elegija dorogi Matkaelegia Dokumentti Lyhyt Ranska 2002 Russki kovtsheg Venäjän arkki Fiktio Pitkä Venäjä 2003 Otets i syn - Fiktio Pitkä Venäjä 2005 Solntse - Fiktio Pitkä Venäjä 2007 Aleksandra - Fiktio Pitkä Ranska 2011 Faust - Fiktio Pitkä Venäjä Lähde: Elonet == Lähteet == * === Viitteet === == Aiheesta muualla == * * * Sokurov-teemakokonaisuus, Filmihullu 2/2013. Luokka:Venäläiset elokuvaohjaajat Luokka:Vuonna 1951 syntyneet Luokka:Elävät henkilöt
Silaani

Silaani (SiH4) on kaasumainen piin yhdiste. Se on yksinkertaisin silaaniyhdiste samalla tavalla kuin metaani (CH4) on alkaaneista yksinkertaisin. == Ominaisuudet == Silaani on erittäin helposti syttyvä kaasu. Se syttyy, jos sen pitoisuus ilmassa on yli 1,4 tilavuusprosenttia. Silaani on ilmaa raskaampaa, ja sillä on tunnusomainen haju. Silaani on voimakas pelkistin. Silaani ei hajoa vedessä eikä laimeissa happoliuoksissa. Sen sijaan pienikin määrä emästä riittää hydrolysoimaan sen. Reaktiossa syntyy vetyä. Silaani reagoi halogeenien kanssa räjähdysmäisesti huoneenlämmössä, mutta esimerkiksi alumiinikloridin (AlCl3) avulla voidaan silaanista valmistaa kloorisilaania (SiH3Cl).Cotton, Wilkinson, Murillo & Bochmann: Advanced Inorganic Chemistry, 6. painos, s. 269, Wiley-Interscience (1999). Silaanin reaktioita voidaan selittää sillä, että piillä on pii-vetysidoksessa elektronegatiivisuuseron vuoksi positiivinen osittaisvaraus. Silaani reagoi esimerkiksi alkeenien kanssa additiomekanismilla, kun reaktioastiaan ohjataan UV-säteilyä: :SiH4 \+ H2C=CH2 -> C2H5SiH3. == Valmistus == Silaania voidaan valmistaa laboratoriossa hydrolysoimalla magnesiumsilisidiä (Mg2Si) hapolla. Reaktiossa syntyy eri silaanien seos, josta silaani voidaan erottaa jakotislauksella tai kromatografisilla menetelmillä. Mg2Si voidaan valmistaa kuumentamalla piitä ja magnesiumia ilmattomassa tilassa. Suurempi silaanin saanto saavutetaan kuumentamalla litiumalumiinihydridiä (LiAlH4) piidioksidin (SiO2) tai piitetrakloridin (SiCl4) kanssa 150-170 °C:ssa.F. Albert Cotton & Geoffrey Wilkinson: Advanced Inorganic Chemistry, 2. painos, s. 465 (1967). Hyvin puhdasta silaania voidaan tehdä pelkistämällä vedyllä piidioksidia tai alkalisilikaatteja alumiinin ja alumiinikloridin läsnä ollessa 400 ilmakehän paineessa ja 175 °C:ssa. Parhaat tulokset saadaan käyttämällä alumiinikloridin ja natriumkloridin eutektista seosta, jonka sulamispiste on 120 °C.H. L. Jackson, F. D. Marsh & E. L. Muetterties: Inorganic Chemistry, 2, 43 (1963). == Käyttö == Silaania käytetään muun muassa puolijohteiden valmistuksessa. Esimerkiksi aurinkokennoihin voidaan tuottaa monikiteisen piin kerroksia hajottamalla silaania 600-650 °C:ssa seuraavan kokonaisreaktion mukaisestiS. M. Sze: Semiconductor devices - Physics and Technology, s. 362, John Wiley & Sons (1985).: :SiH4 -> Si + 2 H2. == Esiintyminen maailmankaikkeudessa == Silaani havaittiin tähtienvälisessä aineessa infrapunaspektrin perusteella vuonna 1983D. M. Goldhaber & A. L. Betz, The Astrophysical Journal, 279:L55-L58 (1984).. Silaania ei esiinny ilmakehässä luonnollisesti, vaan sitä valmistetaan synteettisesti. ==Lähteet== == Aiheesta muualla == * Bristol University School of Chemistry, Molecule of the Month: Silane Luokka:Piiyhdisteet Luokka:Hydridit Luokka:Puolimetalliyhdisteet Luokka:Myrkylliset kemikaalit Luokka:Douppausaineet zh:硅烷
Nupuri

Nupuri () on Espoon kaupunginosa. Se sijaitsee Nupurinjärven itäpuolella ja kuuluu Vanha-Espoon suuralueeseen. Nupurissa on päiväkoti, kappeli, pubi, Nupurin kartano ja golfkenttä. Nupurinjärvi sijaitsee Turunväylän ja Turuntien (seututie 110) välissä. Nupurinjärveen laskee Brobackaån-niminen puro pohjoisesta ja siitä pois laskee Mustapuro etelään päin. Järven rannat ovat soistuneet. Kartano sijaitsee järven itärannalla. Nupurinjärven länsipuolella sijaitsee pieni suojeltu Kakarlampi Kolmperän ja Ämmässuon rajamailla. Nupurin läpi kulkevat bussit Leppävaaraan, Espoon keskukseen ja Helsinkiin. == Nimi == Nupurin ruotsinkielinen nimi Nupurböle pohjautuu Nupurinjärven nimeen, joka esiintyy vanhassa kirjoitusasussa Nupur Träsk vuonna 1750. Nupur-alkusosa saattaa olla henkilönnimi, mutta se on saattanut viitata myös järven pyörteisiin tai alueella saattaa olla yhteyksiä Nummen Nupunen-nimiseen taloon. Suomenkielinen mukaelma Nupuri on tunnettu ainakin 1900-luvun puolivälistä alkaen. Nimipari vahvistettiin vuonna 1965 ja siitä tuli kaupunginosan nimi vuonna 1982. == Historia == Autoliikenteen kasvaessa 1920-luvulla Nupurin läpi kulkeva vanha Turuntie kunnostettiin ja sitä jatkettiin uudella tiellä länteen. ==Lähteet== *
Pariisin rauhankonferenssi

Pariisin rauhankonferenssi neuvotteli ensimmäisen maailmansodan jälkeiset rauhansopimukset ympärysvaltojen ja keskusvaltojen välille. Konferenssi alkoi 18. tammikuuta 1919 ja kesti noin vuoden. Konferenssin viimeinen istunto oli 16. tammikuuta 1920. Konferenssiin osallistui edustajia niistä 28 valtiosta, jotka katsottiin sodan voittajiksi. Käytännössä kaikki keskeiset asiat päätti ”neljän suuren” ryhmä: pääministeri David Lloyd George Britanniasta, presidentti Woodrow Wilson Yhdysvalloista, pääministeri Georges Clemenceau Ranskasta ja pääministeri Vittorio Orlando Italiasta. Konferenssin ilmapiiri oli erittäin riitainen, sillä Britannian, Yhdysvaltojen, Ranskan ja Italian tavoitteet olivat hyvin erilaisia. Kaikkein jyrkintä linjaa edusti Ranska, joka halusi täyden korvauksen Saksalta sodan aiheuttamista vahingoista. Britannia halusi myös rangaista Saksaa, mutta ei halunnut Saksan heikkenevän liikaa, jotta Ranska ei saisi liian vahvaa asemaa Manner-Euroopassa. Yhdysvaltojen näkemykset asioista olivat maltillisimmat. Italia keskittyi kaappaamaan itselleen niin paljon lisää maa-alueita kuin suinkin mahdollista. Sodan hävinneet valtiot Saksa, Itävalta, Unkari, Bulgaria ja Turkki eivät osallistuneet neuvotteluihin. Näiden valtioiden edustajat kutsuttiin paikalle vasta sitten, kun sopimuksen sanamuoto oli valmis. Kyseessä oli siis sanelurauha, jonka ehdot hävinnyt osapuoli joutui hyväksymään sellaisenaan. Sopimuksen hylkääminen olisi tulkittu haluksi jatkaa sotaa. Bolševikkien johtamaa Venäjää ei kutsuttu neuvotteluihin. Rauhansopimusten lisäksi konferenssissa pohdittiin sitä, miten ensimmäisen maailmansodan kaltaiset katastrofit voitaisiin jatkossa estää. Päätettiin perustaa Kansainliitto, jonka tehtäväksi tuli konfliktien rauhanomainen sovittelu ja aseistariisunnan edistäminen. Varsinkin Yhdysvaltain presidentti Wilson uskoi siihen, että Kansainliitto edistäisi maailmanrauhaa. == Rauhansopimukset == Pariisin rauhankonferenssin valmistelemat rauhansopimukset ja niiden vahvistamispäivämäärät olivat * Versailles’n rauhansopimus Saksan kanssa 28. kesäkuuta 1919 * Saint-Germainin rauhansopimus Itävallan kanssa 10. syyskuuta 1919 * Neuillyn rauhansopimus Bulgarian kanssa 27. marraskuuta 1919 * Trianonin rauhansopimus Unkarin kanssa 4. kesäkuuta 1920 * Sèvresin rauhansopimus Turkin kanssa 10. elokuuta 1920 Historiallisesti tarkastellen Versailles’n rauhansopimus osoittautui edellä mainituista kaikkein merkittävimmäksi. Saksalaiset tunsivat kovat rauhanehdot nöyryyttäviksi. Niinpä Adolf Hitler saattoi myöhemmin vedota voimakkaasti saksalaisten tunteisiin, kun hän lupasi repiä Versailles’n ”häpeärauhan” ja palauttaa Saksan kunnian ja suuruuden. Voidaan siis perustellusti väittää, että Pariisin rauhankonferenssin päätöksillä valmisteltiin toista maailmansotaa. Pysyvän rauhan sijasta saatiin aikaan 20 vuoden ”aselepo”. == Lähteet == == Aiheesta muualla == Luokka:Ensimmäisen maailmansodan rauhansopimukset Luokka:Konferenssit Luokka:Pariisin historia Luokka:Seulonnan keskeiset artikkelit
Leppymättömät (albumi)

__NOTOC__ Leppymättömät on YUP:n vuonna 2003 julkaisema yhdeksäs albumi. Kappaleet ”Joutilas” ja ”Pahassa paikassa” on julkaistu singleinä. Viitattu 8.9.2012 Suomen virallisella albumilistalla Leppymättömät sijoittui parhaimmillaan sijalle 2. (9/2003). == Kappaleet == # # # # # # # # # # # # # (vain vinyylipainoksella) == Kokoonpano == * Jarkko Martikainen – laulu, kitara * Jussi Hyyrynen – kitara * Valtteri Tynkkynen – basso, taustalaulu * Janne Mannonen – rummut, taustalaulu * Petri Tiainen – kosketinsoittimet === Vierailevat muusikot === * Marko Timonen – lyömäsoittimet kappaleissa ”Hyvä hypnoosi” ja ”Ihmisoikeuksien julistus” * Riku Mattila – kitara kappaleessa ”Itsepäisyyspäivä” ja syntetisaattori kappaleessa ”Passiivista vastarintaa” == Arvostelut == * City: * Desibeli.net: Desibeli.net: Levyarvio * Helsingin Sanomat: Helsingin Sanomat: Levyarvio * Soundi: Soundi: Levyarvio == Lähteet == == Aiheesta muualla == * * Luokka:YUP:n albumit Luokka:Vuoden 2003 albumit Luokka:Riku Mattilan tuottamat albumit
Stephen Gould

Stephen Gould (24. tammikuuta 1962 Roanoke, Virginia – 19. syyskuuta 2023 Chesapeake, Virginia) oli yhdysvaltalainen tenori. Hän suoritti opintonsa Bostonissa New England Conservatory of Music -oppilaitoksessa. Uransa alkuvaiheessa hän esiintyi oopperoiden ohella musikaaleissa. Gould esiintyi Richard Wagnerin oopperoiden solistina mm. Bayreuthin musiikkijuhlilla ja Wienin valtionoopperassa. Hän lauloi suurten orkesteriteosten solistirooleissa mm. Beethovenin 9. sinfoniassa ja Gustav Mahlerin Das Lied von der Erdessä suurten kapellimestarien johtamissa esityksissä. Sykysyllä 2007 Gould lauloi Suomessa Arnold Schönbergin Gurre-Liederin Waldemarina Esa-Pekka Salosen johtaessa Radion sinfoniaorkesteria. == Lähteet == Luokka:Yhdysvaltalaiset oopperalaulajat Luokka:Tenorit Luokka:Vuonna 1962 syntyneet Luokka:Vuonna 2023 kuolleet
William Quantrill

William Clarke Quantrill (31. heinäkuuta 1837 – 6. kesäkuuta 1865, tunnetaan myös valenimellä Charley Hart) oli pahamaineinen etelävaltiolainen sissijohtaja Yhdysvaltain sisällissodan aikana. Ennen sotaa Quantrill työskenteli kansankoulunopettajana Ohiossa ja Illinoisissa sekä myöhemmin huonolla menestyksellä maanviljelijänä Kansasissa. Hän joutui vuonna 1860 pakenemaan Kansasin Lawrencesta, koska häntä epäiltiin murhasta ja hevosvarkaudesta. Sisällissodan alussa Quantrill palveli ensin Konfederaation armeijassa, mutta perusti pian oman sissijoukkionsa. Unionin armeija kohteli Quantrillin joukkoja rikollisina, mutta Konfederaatio julisti elokuussa 1862 Quantrillin joukkion olevan osa Konfederaation armeijaa ja teki Quantrillista kapteenin. Elokuussa 1863 Quantrillin sissit iskivät pohjoisvaltioiden alueelle Lawrenceen Kansasiin. Kaupunki oli tunnettu orjuudenvastustajien keskus ja kuuluisan orjuudenvastustajan, senaattori James Lanen koti. Ennen hyökkäystä unionin naisvankila Kansas Cityssä Missourissa romahti ja useita sissien vaimoja sai surmansa. Quantrill hyökkäsi kaupunkiin noin 450 miehen vahvuisella joukolla, joka surmasi kaupungissa vähintään 150 ihmistä. Kaksi kuukautta myöhemmin sama ryhmä hyökkäsi Unionin univormuihin pukeutuneina Unionin tukikohtaan Baxter Springsissa ja surmasi noin 90 Unionin sotilasta. Sodan lähestyessä loppuaan Quantrillin joukkio hajosi useaksi pienemmäksi ryhmäksi. Quantrill itse ammuttiin kuoliaaksi pohjoisvaltiolaisten väijytyksessä 6. kesäkuuta 1865. Quantrill oli kuollessaan 27-vuotias. == Lähteet == Luokka:Sotaherrat Luokka:Yhdysvaltalaiset rikolliset Luokka:Yhdysvaltain sisällissota Luokka:Vuonna 1837 syntyneet Luokka:Vuonna 1865 kuolleet
Keppijumppaa

Keppijumppaa on YUP:n huhtikuussa 2005 julkaistu kymmenes albumi. Se nousi Suomen virallisen listan sijalle 4. == Kappaleet == Kaikki kappaleet säveltänyt Valtteri Tynkkynen ja Jarkko Martikainen, sanoittanut Jarkko Martikainen sekä sovittanut YUP, ellei toisin mainittu. # # # # # # # # # # # # == Kokoonpano == * Jussi Hyyrynen – kitara * Janne Mannonen – rummut, taustalaulu * Jarkko Martikainen – laulu, kitara * Petri Tiainen – koskettimet * Valtteri Tynkkynen – basso, taustalaulu === Vierailevat muusikot === * Marko Timonen – lyömäsoittimet * Pentti Lahti – piccolohuilu, baritonisaksofoni, alttosaksofoni, alttohuilu, bassoklarinetti, sopranino, huilu * Esko Heikkinen – trumpetti * Tehtaan työväenlaulajat (Irina Lahtinen, Jussi Hyyrynen, Niko Kokko, Mikko Kosonen) == Arvostelut == * Soundi: Soundi == Lähteet == == Aiheesta muualla == * * Luokka:YUP:n albumit Luokka:Vuoden 2005 albumit Luokka:Riku Mattilan tuottamat albumit
Prahan eläintarha

250px|thumb|right|Pääsisäänkäynti Prahan eläintarha () on Tšekin pääkaupungissa Prahassa toimiva eläintarha. Se perustettiin vuonna 1931. Prahan eläintarha on 45 hehtaarin kokoinen http://guide.travel.cz/313 , ja siellä on edustettuina noin 1 960 eläintä ja 360 eri nisäkäs-, lintu- ja matelijalajia. Eläintarhassa on kasvatettu runsaasti uhanalaisiksi luokiteltuja przewalskinhevosia ja eläintarha on johtanut niiden luontoonpalautusprojektia Mongoliaan. Prahan eläintarhassa käy vuosittain noin 750 000 vierasta. Eläintarha jouduttiin sulkemaan väliaikaisesti vuonna 2002 tulvien vuoksi. http://www.helsinki.fi/jarj/rupla/kopeekka/2003/1/tuhotulva.htm == Lähteet == == Aiheesta muualla == * Viralliset sivut Eläintarha Luokka:Eläintarhat
Chad Michael Murray

Chad Michael Murray (s. 24. elokuuta 1981 Buffalo, New York) on yhdysvaltalainen näyttelijä ja malli. Hänet tunnetaan muun muassa televisiosarjasta Tunteet pelissä, jossa hän esiintyi Lucas Scottin roolissa vuosina 2003–2009 ja 2012. Huhtikuussa 2005 Murray meni naimisiin vastanäyttelijänsä Sophie Bushin kanssa. Avioliitto päätyi eroon saman vuoden syyskuussa. Myöhemmin Murray oli seitsemän vuotta parisuhteessa Kenzie Daltonin kanssa, mutta he erosivat vuonna 2013. Tammikuussa 2015 Murray meni naimisiin Chosen-televisiosarjan kanssanäyttelijänsä Sarah Roemerin kanssa. Samalla pariskunta ilmoitti odottavansa ensimmäistä lastaan. Esikoispojan jälkeen pari sai tytön vuonna 2017. 2023 pari kertoi Instagramissa, että heille on syntynyt toinen tyttö. == Elokuvia == * Megiddo: The Omega Code 2 – tuomionpäivä (2001) * Perjantai on pahin (Freaky Friday, 2003) * Tuhkimotarina (A Cinderella Story, 2004) * House of Wax (2005) * Home of the Brave (2006) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
Nanto

Nanto () on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee sisämaassa prefektuurin lounaisosassa. Kaupungin alue ulottuu Oyabe- ja Shōjokien tasangolta korkealle Japanin Alpeille ja rajautuu Gifun ja Ishikawan prefektuureihin. Huomattavimpia vuorenhuippuja ovat esimerkiksi Oizurugatake, Ningyōvuori ja Kongōdōvuori. Nantossa on 49 567 asukasta (marraskuussa 2020) ja sen pinta-ala on 668,64 neliökilometriä. Nanto on kaupunkina suhteellisen nuori, sillä se perustettiin vuonna 2004 liittämällä yhteen kahdeksan kuntaa: Fukumitsun, Fukunon, Inamin ja Jōhanan maaseutukaupungit sekä Inokuchin, Kami-Tairan, Tairan ja Togan kyläkunnat. Inami ja Jōhana kehittyivät historiallisesti buddhalaisten temppelien portineduskaupunkeina, Fukumitsu ja Fukuno markkinapaikkoina. Edo- kaudella seutu kuului Kagan daimiokuntaan ja siellä tuotettiin esimerkiksi silkkiä. Nykyisin kaupungissa on muun muassa alumiinin, rakennustarvikkeiden, pesäpallomailojen ja puukäsitöiden tuotantoa. Maaseutualueilla viljellään riisin lisäksi kakeja, taaroa ja koristekukkia. Kaupungin eteläosassa on vuoristoinen Gokayaman alue, joka tunnetaan gasshō-zukuri-tyylisistä, jyrkkäkattoisista rakennuksistaan. Siellä sijaitsevat Ainokuran ja Suganuman kylät on hyväksytty Unescon maailmanperintöluetteloon vuonna 1995 osana kohdetta ”Shirakawa-gōn ja Gokayaman historialliset kylät”. Jōhanan kaupunginosa tunnetaan Hikiyama-festivaalistaan, joka on otettu vuorostaan Unescon aineettoman kulttuuriperinnön luetteloon. Valtaosa kaupungin alueesta kuuluu Hakusanin kansallispuistoon ja muihin luonnonpuistoihin. Nantoa palvelee JR Nishi-Nihonin Jōhana-linja. == Kuvia == Tiedosto:Gokayama Folklore Museum 20150121.JPG|Museo Suganuman kylässä Tiedosto:Fukumitsu, Nanto, Toyama Prefecture 939-1610, Japan - panoramio (6).jpg|Fukumitsun kaupunginosaa talvella Tiedosto:城端町 曳山祭り SLKY20180505 0000057.jpg|Jōhanan hikiyama-festivaali Tiedosto:善徳寺 - panoramio (3).jpg|Zentoku-ji == Lähteet == == Aiheesta muualla == * Kaupungin internetsivut Luokka:Nanto
Maurice Gibb

Maurice Ernest Gibb (22. joulukuuta 1949 Douglas, Mansaari – 12. tammikuuta 2003 Miami Beach, Florida ) oli englantilainen muusikko ja Bee Gees -yhtyeen jäsen. Hänen kaksoisveljensä oli Robin Gibb (1949–2012), joka syntyi 35 minuuttia ennen Maurice'ta. Hän kasvoi perheensä kanssa Chorlton-cum-Hardy -alueella, Manchesterissa. Vuonna 1958 Gibbin perhe muutti Brisbaneen, Australiaan ja asettui Cribb Islandille, jonka tilalle rakennettiin myöhemmin Brisbanen lentoasema. Brisbanessa ollessaan veljekset muodostivat Bee Gees -yhtyeen, jonka ura on jatkunut yli viisi vuosikymmentä. Yhtye on myynyt yli 180 miljoonaa levyä. Maurice Gibb soitti bassokitaraa, kitaraa ja kosketinsoittimia. Hänet tunnettiin yhtyeen "hiljaisena jäsenenä", joka pysyi enimmäkseen taka-alalla. Hän oli naimisissa skotlantilaisen laulajan, Lulun kanssa vuosina 1969–1973. Näinä aikoina Maurice kokeili näyttelemistä ja esiintyi lyhytikäisessä West End -musikaalissa Sing a Rude Song. Vuonna 1994 Maurice Gibb pääsi Songwriters Hall of Fameen ja vuonna 1997 Rock and Roll Hall of Fameen. Maurice Gibb kuoli sairaalassa Miami Beachissä, Floridassa 12. tammikuuta 2003 sydämenpysähdystä ja kiertyneen suolen leikkausta seuranneisiin komplikaatioihin. Hänet polttohaudattiin. == Lähteet == Luokka:Bee Gees Luokka:Brittiläiset muusikot Luokka:Mansaarelaiset henkilöt Luokka:Vuonna 1949 syntyneet Luokka:Vuonna 2003 kuolleet Luokka:Rock and Roll Hall of Fame Luokka:Songwriters Hall of Fame
Neuillyn rauhansopimus

Neuillyn rauhansopimus (tai Neuilly-sur-Seinen rauhansopimus) tehtiin 27. marraskuuta 1919 keskusvaltoihin kuuluneen Bulgarian kanssa, jolloin se menetti alueita Jugoslavialle, Romanialle ja Länsi-Traakian Kreikalle. Bulgarian armeija rajattiin 20 000 mieheen. ==Sopimus== Neuillyn rauhansopimus sai nimensä Pariisin Neuilly-sur-Seinen kaupunginosan mukaan, jossa sopimus allekirjoitettiin 27. marraskuuta 1919 Pariisin rauhankonferenssin aikana. Konferenssin tarkoituksena oli määrätä keskusvalloille langetetut korvaukset ja rajamuutokset. Neuillyn sopimus koski tältä osin Bulgariaa. Länsi- Traakiasta tehtiin ympärysvaltioiden protektoraatti ja se annettiin sittemmin vuonna 1920 Kreikalle San Remon konferenssissa. Bulgarian länsirajalta liitettiin neljä pientä erillistä aluetta Jugoslavian kuningaskuntaan. Bulgarian sodan aikana itseensä liittämä Etelä-Dobrudzha annettiin takaisin Romanialle. Yhteensä Bulgaria menetti 8 690 neliökilometriä maa-alueitaan naapureilleen. Se velvoitettiin myös maksamaan korvauksia ympärysvalloille 2 250 miljoonan kultafrangin edestä, joka piti maksaa 37 vuoden kuluessa. Bulgarian armeijaa pienennettiin, mutta se sai pitää 20 000 vapaaehtoista sotilasta, 10 000 santarmia ja 3 000 rajavartijaa. ==Seuraukset== Suurta sotakorvaussummaa pienennettiin myöhemmin. Vuonna 1923 summa alennettiin 500 miljoonaan ja korvauksista luovuttiin kokonaan vuonna 1932. Bulgaria menetti taloudellisesti tärkeän yhteytensä Egeanmerelle ja vaikka sopimuksessa sille taattiin taloudellinen yhteys merelle, ei sopimus selventänyt miten se käytännössä toteutettaisiin. Sopimus synnytti myös suuren pakolaisvirran Bulgariaan luovutetuilta alueilta ja näiden hoito rasitti jo ennestään kärsinyttä maata. ==Lähteet== == Aiheesta muualla == Luokka:1919 Luokka:Ensimmäisen maailmansodan rauhansopimukset Luokka:Bulgarian historia
Sèvresin rauhansopimus

thumb|200px|Osmanivaltion jakaminen Sèvresin sopimuksen mukaan. Sèvresin rauhansopimus oli sopimus, jonka ensimmäisen maailmansodan ympärysvallat (Venäjää lukuun ottamatta) ja osmanien valtakunta solmivat sodan päätyttyä 10. elokuuta 1920 Ranskan Sèvresissä. Se oli yksi Pariisin rauhankonferenssissa valmistelluista Pariisin esikaupunkirauhoista. The Treaty of Sèvres, 1920 Harold B. Library, Brigham Young University Ympärysvaltojen tarkoituksena oli Osmanivaltion jakaminen pienempiin osiin, koska sitä pidettiin liian heikkona ylläpitämään rauhaa. Jo aseleposopimuksessa Turkille asetettiin tiukat rauhanehdot. Sèvresin rauhansopimuksen mukaan sen oli luovutettava Smyrna (nyk. Izmir) lähiseutuineen ja suurin osa Itä-Traakiaa Kreikalle. Lisäksi Armenia sai huomattavia aluelaajennuksia ja itsenäisen Kurdistanin luominen esitettiin yhtenä mahdollisuutena. Istanbul ja monia muita Turkin osia oli ympärysvaltojen miehittäminä jo aseleposopimuksesta 1918 alkaen. Kreikan saamista lisäalueista huolimatta Kreikka ei allekirjoittanut eikä ratifioinut sopimusta, vaan se vaati itselleen lisää niitä Osmanivaltion alueita, joissa asui kreikankielistä väestöä. Osmanien hallituksen puolesta allekirjoittajia oli neljä. Sopimusta ei lähetetty osmanien parlamentin ratifioitavaksi, koska se oli hajotettu 12. helmikuuta 1920 ja lakkautettu 18. maaliskuuta 1920. Sulttaani Mehmed VI ja osmanien neuvottelijat allekirjoittivat sopimuksen, mutta sen hyväksymistä vastusti ankarasti Mustafa Kemal Paššan johtama Nuorturkkilainen liike. Nuorturkkilaiset julistivat Turkin itsenäisyyssodan alkaneeksi ja pakottivat ympärysvallat uudestaan neuvottelupöytään. Neuvottelujen seurauksena osapuolet allekirjoittivat ja ratifioivat Lausannen sopimuksen vuonna 1923. Osmanien valtakunnan hajoamisen aiheuttamaa traumaa kutsutaan Turkissa Sèvresin syndroomaksi, millä tarkoitetaan huolta länsimaiden aikeista ja Turkin hajoamisesta. ==Katso myös== * Turkin itsenäisyyssota * Lausannen sopimus == Lähteet == == Aiheesta muualla == Luokka:Turkin historia Luokka:Kreikan historia Luokka:Ensimmäisen maailmansodan rauhansopimukset Luokka:1920
Rännärin pesäpallostadion

Rännärin pesäpallostadion (Rännäri, sponsorinimeltään MiiluAreena) on Raahessa sijaitseva Superpesiksessä pelaavien Pattijoen Urheilijoiden kotikenttä. Kentän rakenteita uudistettiin vuonna 2005 muun muassa kattamalla katsomoa.http://www.pesis.fi/koulutustoiminta/verkkolehti/artikkeli/?ARTIKKELI_NUM=27779 Vuonna 2008 kenttää remontoitiin muun muassa laajentamalla katsomoa.http://www.pattijoenurheilijat.fi/?sivu=uutiset&id;=186 Syynä tähän oli, että Pattijoella pelattiin vuonna 2008 pesäpallon Itä-Länsi -ottelut. Kentän katsojakapsiteetti on 3 000.http://www.worldstadiums.com/europe/countries/finland.shtml Rännärin katsojaennätys on vuoden 2008 Itä-Länsi -ottelusta, jolloin katsojia oli paikalla yhteensä 4 830.MiiluAreena, Raahe Pattijoen Urheilijoiden omassa kotipelissä katsojaennätys on niin ikään vuodelta 2008 neljännessä finaalissa, jolloin katsojia oli 3 512.Pattijoen Urheilijat hyvällä asialla tiistain kotiottelussaan – puolet pääsylipputuotosta OYS:n osastolle 51 ==Lähteet== ==Aiheesta muualla== *PattU sivuilla esittely Luokka:Pesäpallostadionit Luokka:Raahen rakennukset ja rakennelmat Luokka:Raahen urheilu Luokka:Pattijoki
Sofian eläintarha

Sofian eläintarha on Bulgarian pääkaupungissa Sofiassa sijaitseva eläintarha. 1. toukokuuta 1888 avattu eläintarha on Bulgarian ja koko Balkanin niemimaan vanhin. http://www.bbc.co.uk/dna/h2g2/A11464436 pienoiskuva|Sofian eläintarhan sisäänkäynti. Sofian eläintarha siirrettiin vuonna 1984 edelliseltä paikaltaan Sofian keskustan eteläpuolelle. Eläintarhan pinta-ala on 36 hehtaaria, ja vuonna 2022 siellä oli 2 150 eläintä 237 eri lajista. == Lähteet == == Aiheesta muualla == * Viralliset sivut , Luokka:Sofian rakennukset ja rakennelmat Luokka:Eläintarhat